2. IMMATRIKULEERIMINE  2.1. Seminari on võimalik astuda keskharidusega Eesti ja Euroopa Liidu kodanikel ja ajutise või alalise elamisloa alusel Eestis elavatel mittekodanikel.  2.2.  Üliõpilaste vastuvõtu otsustab vastuvõtukomisjon (EM Kiriku superintendent, rektor, dekaan ) üliõpilaste kirjalike avalduste, koguduse vaimuliku soovituse ja suulise vestluse põhjal.  2.3. Üliõpilased immatrikuleeritakse vastuvõtukomisjoni otsuse alusel rektori käskkirjaga. Kahe nädala jooksul pärast õppetöö algust mõjuva põhjuseta õppetööle mitteilmunud üliõpilane eksmatrikuleeritakse.  2.4. Õppeaasta jooksul võib individuaalkorras reimmatrikuleerida varem eksmatrikuleeritud üliõpilasi ning  teistest kõrgkoolidest üle tulnud üliõpilasi.  2.5. Reimmatrikuleerimine toimub isikliku avalduse ja koguduse vaimuliku soovituse alusel rektori käskkirjaga.